Document ID: 31995R0321

ΚΑΝΟΝΙΣΜΟΣ (ΕΚ) αριθ. 321/95 ΤΗΣ ΕΠΙΤΡΟΠΗΣ της 16ης Φεβρουαρίου 1995 για δεύτερη τροποποίηση του κανονισμού (ΕΚ) αριθ. 3146/94 περί θεσπίσεως εκτάκτων μέτρων στήριξης της αγοράς στον τομέα του χοιρείου κρέατος στη Γερμανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 20,
Εκτιμώντας:
ότι, λόγω της εμφανίσεως της κλασικής πανώλης των χοίρων σε ορισμένες περιοχές παραγωγής της Γερμανίας, έχουν ληφθεί έκτακτα μέτρα στήριξης της αγοράς του χοιρείου κρέατος γι' αυτό το κράτος μέλος με τον κανονισμό (ΕΚ) αριθ. 3146/94 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 156/95 (3) 7 ότι, λόγω της εμφανίσεως πολλών νέων εστιών κλασικής πανώλης των χοίρων στην περιοχή Emsland του ομόσπονδου κρατιδίου της Κάτω Σαξωνίας, οι υγειονομικοί και εμπορικοί περιορισμοί που είχαν θεσπισθεί από τις γερμανικές αρχές επεκτάθηκαν στην εν λόγω περιοχή 7 ότι πρέπει, συνεπώς, να συμπεριληφθεί η περιφέρεια αυτή στα έκτακτα μέτρα στήριξης της αγοράς που έχουν θεσπιστεί με τον κανονισμό (ΕΚ) αριθ. 3146/94 7 ότι πρέπει να αυξηθεί ο αριθμός των χοίρων για πάχυνση, των χοιριδίων και των νεαρών χοιριδίων που μπορούν να παραδοθούν στις αρμόδιες αρχές της Κάτω Σαξονίας και η ενίσχυση που χορηγείται κατά την παράδοση των ζώων να προσαρμοστεί στην παρούσα κατάσταση της αγοράς λαμβάνοντας υπόψη την αύξηση των τιμών της αγοράς 7 ότι οι περιορισμοί της ελεύθερης κυκλοφορίας των ζώων ισχύουν εδώ και πολλές εβδομάδες στην εν λόγω νέα περιοχή πράγμα που οδηγεί σε ουσιαστική αύξηση του βάρους των ζώων και, κατά συνέπεια, σε κατάσταση απαράδεκτη από την άποψη των συνθηκών διαβίωσης των ζώων 7 ότι είναι επομένως δικαιολογημένη η εφαρμογή του παρόντος κανονισμού με αναδρομική ισχύ από τις 6 Φεβρουαρίου 1995 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 3146/94 τροποποιείται ως εξής:
1. Στο άρθρο 1, προστίθεται η ακόλουθη παράγραφος 5:
«5. Εάν επιτευχθούν οι αριθμοί που αναγράφονται στις παραγράφους 3 και 4 όσον αφορά τους χοίρους για πάχυνση και τα χοιρίδια που παραδίδονται στην Κάτω Σαξωνία, μπορεί να χορηγηθεί ενίσχυση για τους επόμενους 10 500 χοίρους για πάχυνση και για τα επόμενα 1 050 χοιρίδια με τους όρους που προβλέπονται στις παραγράφους 3 και 4 και για τους επόμενους 4 500 χοίρους για πάχυνση και τα επόμενα 450 χοιρίδια σύμφωνα με τους όρους που προβλέπονται στην παράγραφο 4.»
2. Το άρθρο 5 τροποποιείται ως εξής:
α) στην παράγραφο 1, τα ποσά «108 και 92 Ecu» αντικαθίστανται από τα ποσά «144 και 122 Ecu», αντιστοίχως 7 β) στην παράγραφο 3 τα ποσά «35, 30, 28 και 24 Ecu» αντικαθίστανται από τα ποσά «48, 41, 38 και 33 Ecu», αντιστοίχως.
3. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 6 Φεβρουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Φεβρουαρίου 1995.

Labels: 17
19
3
6
18